ชาดา รุดมอบดอกไม้ ช่อ พรรณิการ์ หาเสียงอุทัยธานี ทักทาย บอกยินดีต้อนรับสู่ประเทศไทย ช่อ ฟ้องถูกตำรวจตามทั้งวัน ไม่รู้จะตามทำไม เมื่อวันที่ 7 เม.ย.2566 ที่ตลาดคลองถม จ.อุทัยธานี น.ส.พรรณิการ์ วานิช กรรมการบริหารคณะก้าวหน้า ในฐานะผู้ช่วยหาเสียงพรรคก้าวไกล พร้อมด้วย น.ส.ปู กาญจนา จิตกลาง ผู้สมัครส.ส.เขต 1 เบอร์ 6 และทีมผู้สมัครส.ส.พรรคก้าวไกล ลงพื้นที่หาเสียงที่ตลาดคลองถม โดยระหว่างการหาเสียง นายชาดา ไทยเศรษฐ์ ผู้สมัคร ส.ส.อุทัยธานี เขต 2 พรรคภูมิใจไทย พร้อมทีมงาน ได้เดินเข้ามาพบและมอบดอกกุหลาบแดงให้กับ น.ส.พรรณิการ์ โดยทั้งสองได้พูดคุยทักทายกันตามปกติ น.ส.พรรณิการ์กล่าวว่า วันนี้มาหาเสียงที่อุทัยธานี มีตำรวจตามทั้งวัน รู้สึกอบอุ่นปลอดภัยมาก แต่ไม่แน่ใจว่าจะตามทำไม ส่วนนายชาดาตอบว่า ตนเองก็ถูกตามเช่นเดียวกัน แต่ไม่ใส่ใจ สำหรับวันนี้มาให้กำลังใจทีมก้าวไกล ตนหาเสียงตามหลักตามกติกาประชาธิปไตย แข่งขันกันเต็มที่ ทั้งนี้ ก่อนจากกัน นายชาดา กล่าวทิ้งท้ายว่า ยินดีต้อนรับสู่ประเทศไทย
ชาดา นายชาดา ไทยเศรษฐ์ นายชาดา ตนเอง นายชาดา
ช่อ พรรณิการ์ ช่อ น.ส.พรรณิการ์ วานิช น.ส.พรรณิการ์ น.ส.พรรณิการ์